Evald Tang Kristensen

**Evald Tang Kristensen** (født i Nørre Bjert ved Kolding 24. januar 1843, død i Mølholm ved Vejle 8. april 1929) var en dansk skolelærer og en storsamler av folkeminner.

Det var som lærer på Jylland at Evald Tang begynte å samle all slags muntlig tradisjon. Hans samlinger er den mest omfangsrike som noen enkeltperson har opptegnet i Danmark. Han samlet over 30.000 folkeminner i form avv sagn, eventyr, viser, sanger, gåter m.m. Materialet befinner seg i Dansk Folkemindesamling i København.

## Oppvekst
Foreldrene var lærer Anders Kristensen og Ane Persine Sand. Faren og døde i en alder av bare 34 år. Moren giftet seg på nytt med lærer Hans Peter Hansen Schuster, og Evald vokste opp med sin mor og stefar i Øby i Viborg, hvor han hadde sitt arbeide.
Fra 1852 var familien bosatt i Brandstrup. Han hadde ikke noe fortrolig forhold til sin mor, og så var det stefaren som kom til å prege oppdragelsen. Hans ønske om å studere medisin måtte han oppgi av økonomiske grunner. I stedet ble han etter konfirmasjonen sendt til Lyngby for å bli lærer.

Han ble i 1861 dimittert Lyngby Seminarium med gode karakterer, og ble hjelpelærer, først i Husby, så Helstrup ved Randers. I 1864 tok han tilleggseksamen i musikk og kirkesang, så han i 1866 fikk ansettelse som degn og kirkesanger i Gjellerup ved Herning.

Han ble i 1864 gift med sin kusine, Frederikke Duedahl, men både hun og barnet døde etter kort tid i barselseng. I 1872 giftet han seg på nytt med en annen kusine, Ane Margrethe Risum. De fikk datteren Sigyn Kathrine Bursig Kristensen (9/9 1878 – 15. februar 1899).

I 1876 flytter de til Fårup, hvor de ble boende til 1884, da Evald Tang Kristensen fikk ansettelse ved skolen i Brandstrup. I 1888 ble han tildelt statsstipend, som gjorde det mulig å slutte som lærer og vie seg fullt til innsamling av folkeminner. Han samlet i mer enn femti år muntlig tradisjoner fra omkring 6.500 informanter, hovedsakelig fra de fattige klasser.

Samlervirksomheter resulterte i mange bokutgivelser, som han selv finansierte. Av svært begrenset interesse ble opplagene små, og er derfor blitt ettertraktede sjeldenheter.

I 1888 købte Evald Tang Kristensen hus i Østergade 19 i Hadsten, og fra 1897 i Mølholm ved Vejle, hvor de fikk oppført villa «Mindebo», hvor han ble boende resten av livet. I 1900 ble han enkemann, og giftet seg på nytt i 1905 med Kirsten Marie Jensen Huus, som overlevde ham efter 29 års ekteskap. I sine to siste ekteskap fikk han i alt åtte barn.

## Utvalgte verker
* *Sagn fra Jylland. Jyske Folkeminder*, 1880
* *Æventyr fra Jylland. Jyske Folkeminder*, 1881
* *Sagn og Overtro fra Jylland. Jyske Folkeminder*, 1883
* *Gamle viser i Folkemunde*, 1891
* *Gamle folks fortællinger om det jyske almueliv, som det er blevet ført i mands minde, samt enkelte oplysende sidestykker fra øerne*, 1891-94 (Link til digital udgave )
* *Mosekonen brygger. Æventyr og Legender*, 1891
* *Danske sagn, som de har lydt i folkemunde, udelukkende efter utrykte kilder samlede og tildels optegnede af Evald Tang Kristensen*, 1892-1901 
# *Bjærgfolk*, 1892 (link til digital udgave) )
# *Ellefolk, nisser ovs. religiøse sagn ; Lys og varsler*, 1893 (link til digital udgave) )
# *Kjæmper ; Kirker ; Andre stedlige sagn ; Skatte*, 1895 (link til digital udgave) )
# *Personsagn*, 1896 (link til digital udgave) )
# *Spøgelser og gjenfærd*, 1897 (link til digital udgave) )
# Bind 6. Første Halvdel: *Djævelskunster, kloge mænd og koner*, 1900 (link til digital udgave. Side 1-458 i den digitale fil) )
# Bind 6. Anden Halvdel: *Hekseri og sygdomme*, 1901 (link til digital udgave. Side 459-1108 i den digitale fil) )
* *Æventyr fra Jylland*, 1895
* *Danske Dyrefabler og Kjæderemser*, 1896
* *Danske Børnerim, Remser og Lege*, 1896
* *Gamle folks fortællinger om det jyske almueliv*, Tillægsbind, 1900-02
* *Gamle Kildevæld*, 1927
* *Minder og Oplevelser*, 4 bind, 1923-27
# *Minder og Oplevelser*, bind 1(link til digital udgave) ,
# *Minder og Oplevelser*, bind 2 (link til digital udgave) 
# *Minder og Oplevelser*, bind 3 (link til digital udgave) ,
# *Minder og Oplevelser*, bind 4(link til digital udgave) )

## Referanser


## Litteratur
* Bergh, Ole 1989: *Til fods med Evald Tang Kristensen*. Gyldendal. .
* Christiansen, Palle Ove 2011: *De forsvundne. Hedens sidste fortællere*. Gads Forlag. .
* Holbek, Bengt og Thorkild Knudsen 1971: «Evald Tang Kristensen» (s. 239 – 257). I: Strömbäck, Dag (red.): "Leading Folklorists of the North". Universitetsforlaget.
* Kofod, Else Marie og Jens Henrik Koudal (red.) 1993: *12 × Tang : artikler om den mangesidige Evald Tang Kristensen*, Foreningen Danmarks Folkeminder. .
* Rockwell, Joan 1982: *Evald Tang Kristensen : a lifelong adventure in folklore*, Aalborg University Press, Danish Folklore Society. .

## Eksterne lenker
* Flere av Evald Tang Kristensens verker er gjort digitalt tilgjengelig via Internet Archive
* Evald Tang Kristensen på Dansk Forfatterleksikon